【戰況R7】檔位差距大！凱旋時光反先老對手！
2024年05月29日 22:42
東網電視
更多新聞短片
羅富全馬房「凱旋時光」近兩仗潘頓胯下搏極都係得個近字，今仗人馬捲土重來兼轉配備，終於贏番場，騎者今晚起孖。今場跑第2名為何澤堯「喜至寶」，巴度「福國寶」跑第3，第4名為田泰安大熱門「昇瀧駒」。
賽後，羅富全話「凱旋時光」今場反先幾匹老對手，主要原因係抽到好檔位，同埋主要對手「昇瀧駒」12檔兼孭重磅，而「凱旋時光」加眼罩亦有幫助，跑來集中咗，出閘反應好兼守到好位，結果順利贏番場。「凱旋時光」之前有少少健康問題，右前膝有啲毛病，但依家都可以控制到。
第7場賽果：3-5-6-1
二重彩賽果：3-5(最後賠率30)